

**REPUBLIKA HRVATSKA**

**ZAGREBAČKA ŽUPANIJA**

**OPĆINA LUKA**



KLASA:810-01/22-01/5

URBROJ:238/39-01-22-3

Luka, 10. 03. 2022.

Na temelju članka 17. stavka 1. točke 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te članka 82. stavka 1. Statuta Općine Luka („Glasnik Zagrebačke županije“, broj 24/18) i članka 48. stavka 1. Poslovnika Općinskog vijeća Općine Luka („Glasnik Zagrebačke županije“, broj) Općinsko vijeće na 5. sjednici održanoj dana 10. 03. 2022. godine donosi

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU OPĆINE LUKA ZA 2022. GODINU**

**I.**

Plan razvoja civilne zaštite jedan je od planskih dokumenata koji sadrži pravac razvoja civilne zaštite s planovima njihove realizacije kako bi se ostvario rezultat vizije razvoja civilne zaštite s konačnim ciljevima, a da bi plan bio ostvariv proces razvoja povezan je s mogućnostima financijskih sredstava u Proračunu Općine Luka koja su planirana za sve subjekte u sustavu civilne zaštite.

Temeljem Analize stanja sustava civilne zaštite na području Općine Luka za 2021. godinu i Smjernica za organizaciju i razvoj civilne zaštite na području Općine Luka za razdoblje 2021. – 2024. godine, utvrđuje se godišnji plan aktivnosti, koje će biti potrebno provesti u 2022. godini, a vezano na sustav civilne zaštite:

1. Uključivati Općinu Luka u inicijative, projekte i programe civilne zaštite na razini županije ili one koje provodi Područni ured za civilnu zaštitu Zagreb, a posebno sudjelovati u programima izobrazbe,
2. Surađivati sa svim sudionicima civilne zaštite na višim razinama, pratiti i provoditi njihove naloge i mjere i izmjenjivati iskustva,
3. Poticati nabavu opreme DVD-a Luka i daljnje osposobljavanje dovoljnih vatrogasaca za funkcioniranje DVD-a te poticati razvoj i rad vatrogasne djelatnosti u cilju spremnosti i brzog djelovanja, nastaviti projekt dogradnje vatrogasnog doma,
4. Izrađivati planske dokumente civilne zaštite u nadležnosti Općine Luka prema posebnim propisima – Godišnju analizu stanja sustava civilne zaštite za područje Općine Luka, Godišnji plan razvoja sustava civilne zaštite za područje Općine Luka, usklađivati planske i ostale dokumente iz sustava civilne zaštite sukladno pravilniku kojim se uređuju nositelji, sadržaj i postupci planskih dokumenata,
5. Održavati sjednice Stožera civilne zaštite, surađivati sa službama koje su članovi Stožera – Gradsko društvo Crvenog križa Zaprešić, Hrvatska gorska služba spašavanja – Stanica Samobor, osigurati tehničke, programske i prostorne uvjete za rad Stožera,
6. Redovito ažurirati podatke o svim sudionicima sustava civilne zaštite Općine Luka,
7. Educirati građane o njihovim zadacima i sadržaju Planskih dokumenata putem internetskih stranica te izradom potrebnih naputaka.

**II.**

S ciljem razvoja sustava civilne zaštite na području Općine Luka, a u skladu s donesenim Proračunom Općine Luka za 2022. godinu u nastavku se daje prikaz planiranih sredstava:

* sredstva za financiranje civilne zaštite - u iznosu od 10.000,00 kuna,
* sredstva za naknadu za eventualne intervencije članova DVD-a Luka – u iznosu od 10.000,00 kuna,
* sredstva za naknadu za eventualne intervencije Javne vatrogasne postrojbe Zaprešić na području Općine Luka prema ugovoru - u iznosu od 51.000,00 kuna,
* sredstva za financiranje redovne djelatnosti DVD-a Luka - u iznosu od 90.000,00 kuna,
* rezervirana sredstva projekt dogradnje vatrogasnog doma – u iznosu od 210.000,00 kuna.

Također su planirana sredstva za obavljanje komunalne djelatnosti održavanja nerazvrstanih cesta na području Općine Luka te sanaciju štete od elementarnih nepogoda i financiranje udruga s područja općine Luka.

**III.**

Ovaj Godišnji plan razvoja sustava civilne zaštite na području Općine Luka za 2022. godinu stupa na snagu danom donošenja i objaviti će se u „Glasniku Zagrebačke županije“.

OPĆINSKO VIJEĆE

Predsjednik

Krešimir Tuđman, struč.spec.ing.aedif.