

**REPUBLIKA HRVATSKA**

**ZAGREBAČKA ŽUPANIJA**

**OPĆINA LUKA**



KLASA:400-01/22-10/2

URBROJ:238/39-03-22-1

Luka, 03. 03. 2022.

Na temelju članka 35. b. stavka 1. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 114/12, 19/13-pročišćeni tekst, 137/15, 123/17, 98/19 i 144/20 ) Općinskom vijeću Općine Luka podnosim

**POLUGODIŠNJE IZVJEŠĆE O RADU**

**ZA RAZDOBLJE SRPANJ-PROSINAC 2021. GODINE**

**I. UVOD**

Potpuno izvješće vidljivo je u Izvješću o realizaciji Proračuna i Programa Općine Luka za 2021. godinu koje će biti upućeno Općinskom vijeću na donošenje na sljedećoj sjednici Općinskog vijeća. Tijekom navedenog razdoblja u skladu sa zakonskim propisima i pripadajućim odgovornostima kao naredbodavac izvršenja Proračuna Općine Luka planski i sustavno sam provodio aktivnosti zakonskog utroška proračunskih sredstava kao i planiranog ostvarenja Proračuna, na svakoj sjednici Općinskog vijeća redovito sam podnosio usmena izvješća o svom radu i aktualnim temama te sam vodio računa o transparentnosti djelovanja općinske uprave.

**II. PRIKAZ AKTIVNOSTI PREMA POJEDINIM PODRUČJIMA**

1. **PROSTORNO I URBANISTIČKO PLANIRANJE**

U rujnu je priveden kraju postupak ocjene o potrebi strateške procjene utjecaja na okoliš I. izmjena i dopuna Urbanističkog plana uređenja Gospodarske zone Luka II u kojem je utvrđeno da nije potrebno provoditi postupak prethodne ocjene utjecaja na okoliš. Stoga uputio Općinskom vijeću uputio na donošenje prijedlog Odluke o pokretanju I. izmjena i dopuna Urbanističkog plana uređenja gospodarske zone Luka II i nastavio s potrebnim aktivnostima oko istog.

Nastavljeno je geodetsko snimanje nerazvrstanih cesta na području Općine Luka te rješavanje imovinsko-pravnih odnosa istih.

1. **KOMUNALNE DJELATNOSTI**

U navedenom razdoblju, a posebno u ljetno vrijeme redovito su se uređivala groblja, košnja trave uz ceste, kopanje graba.

Završena je izgradnja nogostupa u ulicama Pođunđek i Dubravka Ožegovića sve do križanja s Krajskom ulicom.

Započeta je izgradnja parkirališta kraj groblja u Krajskoj Vesi te je završena prva faza izgradnje istog.

Redovito surađujem sa Hrvatskim vodama vezano za uređenje vodotoka na području općine.

Tijekom prosinca je provedena mjera druge deratizacije u 2021. godini, na području cijele općine.

Nabavljene su lampe za proširenje javne rasvjete.

1. **BRIGA O DJECI**

Surađujem s ravnateljicom dječjeg vrtića i redovito sufinanciramo boravak djece s područja Općine Luka u dječjem vrtiću prema važećim odlukama Općinskog vijeća. Vezano na dječji vrtić pojavila se potreba povećanja prostora po djetetu koji je potrebno osigurati radi usklađenja sa državnim pedagoškim standardima, a što je konstatirala inspekcija vrtića na razini države. S ravnateljicom dječjeg vrtića razmatrane su mogućnosti rješavanje tog problema, međutim, kao najjednostavnija i najjeftinija opcija ostala je prenamjena određenih prostorija vrtića u prostor za boravak djece, što slijedi u narednom razdoblju.

Povodom blagdana Svetog Nikole, a u skladu sa preporučenim epidemiološkim mjerama, podijeljeni su prigodni paketi svoj djeci predškolske dobi kao i svim učenicima Osnovne škole Luka.

Učenicima srednjih škola omogućen je besplatan prijevoz, dok se studentima prijevoz sufinancira u iznosu od 50% cijene prijevozne karte.

Proveden je natječaj za stipendije koje se redovito isplaćuju za dvanaest učenika srednjih škola i deset redovitih studenata. Učeničke stipendije za šk./ak. godinu2021./2022. iznose 350,00 kuna mjesečno, a studentske 500,00 kuna mjesečno.

1. **SOCIJALNA SKRB**

Korisnicima zajamčene minimalne naknade su podijeljena sredstva za ogrjev prema odluci župana Zagrebačke županije, a prema popisu koji smo ishodili od Centra za socijalnu skrb.

Sudjelujem u praćenju provođenja projekta „ZAŽELI u Općini Luka“. Projektom je zaposleno desetak nezaposlenih žena s područja općine, od kojih svaka ima po šest korisnika, koji su osobe starije od 65 godina života ili se zbog bolesti ne mogu brinuti same za sebe. S obzirom da je projekt pred završetkom planiramo se ponovno prijaviti na isto, jer se za to pokazala potreba od strane zaposlenica, kao i korisnika.

1. **ODGOJ I OSNOVNO OBRAZOVANJE**

Učenicima osnovne škole se, prema važećim odlukama Općinskog vijeća, sufinanciraju troškovi školske prehrane.

Učenicima Osnovne škole Luka su osigurani besplatni svi potrebni radni materijali za školsku godinu 2021./2022.

U dogovoru s Knjižnicama Grada Zagreba, učenicima osnovne škole Luka odobren je besplatni upis u Knjižnice Grada Zagreba (Bibliobus), što se financira proračunom Općine Luka.

Redovito i intenzivno pratim aktivnosti vezane za uređenje i opremanje nove zgrade osnovne škole u Luki i u vezi istog sam u stalnom kontaktu sa županom te pročelnicom Upravnog odjela za prosvjetu, kulturu, sport i tehničku kulturu Zagrebačke županije.

1. **KULTURA, TJELESNA KULTURA I ŠPORT**

Redovito pratim rad i djelovanje udruga na području Općine, sudjelujem na njihovim događanjima i skupštinama te pomažem i potičem provođenje njihovih programa i projekata.

U suradnji s upraviteljem župe svetog Roka općina je prijavila crkvu svetog Roka u Luki za sanaciju štete od potresa te je Ministarstvo kulture i medija u sklopu istog odobrilo sredstva za sanaciju u iznosu od 500.000,00 kuna o čemu sam s Ministarstvom sklopio Ugovor o korištenju sredstava. Temeljem Mjera zaštite kulturnog dobra oštećenog u potresu, koje je Ministarstvo kulture i medija izdalo 06. svibnja 2021. godine za građevinu crkve svetog Roka u Luki, a po punomoći RKT Župe svetog Roka, Općina Luka započela je s određenim aktivnostima, radi što hitnijeg početka obnove crkve nakon potresa. Proveden je postupak jednostavne nabave odabira izrađivača Arhitektonskog snimka postojećeg stanja i Elaborata ocjene postojećeg stanja građevinske konstrukcije crkve svetog Roka u Luki te je odabran izvođač hitnih mjera sanacije i odobreni su radova od strane Ministarstva, a odobreno je i produljenje roka za izvršenje radova do 15. 12. 2021. g.

Javnih i kulturnih događanja u navedenom razdoblju skoro nije bilo zbog cjelokupne situacije izazvane pandemijom koronavirusa i preporuka Stožera civilne zaštite RH.

Obilježen je Dan pobjede i domovinske zahvalnosti 05. 08. 2021. na način da su predstavnici općine sa članovima užih obitelji umrlih branitelja zapalili svijeće i položili cvijeće na grobovima umrlih branitelja.

Također je u Luki održano druženje građana na Badnjak.

1. **PROTUPOŽARNA I CIVILNA ZAŠTITA**

Redovito surađujem i u kontaktu sam s DVD-om Luka oko organizacije i funkcioniranja protupožarne zaštite na području Općine Luka, kao i u vezi projekta dogradnje vatrogasnog doma. Na području Općine Luka veće vatrogasne intervencije obavlja Javna vatrogasna postrojba Grada Zaprešića s kojom imamo sklopljen ugovor te i nadalje postoji dobra suradnja između DVD-a Luka i Javne vatrogasne postrojbe te zajedničke intervencije i dogovori oko istih.

Redovito pratim situaciju vezanu na pandemiju izazvanu koronavirusom, provođenje određenih mjera, surađujem sa Stožerom civilne zaštite, koji je i dalje angažiran.

Donio sam određene potrebne dokumente vezane za civilnu zaštitu.

1. **PROMET NA PODRUČJU OPĆINE LUKA**

Započeto je ponovno projektiranje ceste u Gospodarskoj zoni Općine Luka, jer ista mora biti projektirana po novim standardima.

Redovito surađujem sa Županijskim cestama Zagrebačke županije zbog uređenja županijskih prometnica na području općine.

Bio sam angažiran oko praćenja rada zimske službe i vremenskih prilika te sam prema potrebi obilazio i teren.

Sa Zagrebačkim električnim tramvajem d.o.o. je dogovoren nastavak suradnje u 2022. godini pod jednakim uvjetima kao i u 2021. godini.

**III. ZAKLJUČAK**

Osim navedenog, rješavam manje, svakodnevne probleme općine, svakodnevno sam u kontaktu s građanima te nastojim što kvalitetnije osigurati dostupnost i pomoć mještanima kao i ostalim korisnicima općine.

Načelnik

Darko Kralj, dr.vet.med.

**PRIJEDLOG**

KLASA:

URBROJ:

Luka,

Na temelju članka 82. Statuta Općine Luka („Glasnik Zagrebačke županije“, broj 24/18) i članka 48. stavka 1. Poslovnika Općinskog vijeća Općine Luka („Glasnik Zagrebačke županije“, broj 20/21), Općinsko vijeće Općine Luka na ------- sjednici održanoj dana ------------ godine donosi

**ZAKLJUČAK**

**O PRIHVAĆANJU POLUGODIŠNJEG IZVJEŠĆA NAČELNIKA**

**I**

Prihvaća se Polugodišnje izvješće o radu načelnika za razdoblje srpanj-prosinac 2021. godine.

**II**

Ovaj Zaključak stupa na snagu danom donošenja i objaviti će se na oglasnoj ploči i službenoj web stranici Općine Luka.

OPĆINSKO VIJEĆE

Predsjednik

Krešimir Tuđman, struč.spec.ing.aedif.